ആര്.സി.സിയിലേക്കുള്ള രോഗികള്ക്ക് കെ.എസ്.ആര്.ടി.സിയില് സൗജന്യ യാത്ര തിരുവനന്തപുരം: ആര്.സി.സിയിലേക്കുള്ള രോഗികള്ക്കും കൂടെയുള്ളവര്ക്കും യാത്ര ചെയ്യുന്നതിനായി കെ.എസ്.ആര്.ടി.സി. ആരംഭിച്ച സര്ക്കുലര് സര്വീസ് ഗതാഗത മന്ത്രി ആന്റണി രാജു ഫ്ളാഗ് ഓഫ് ചെയ്തു. ആര്.സി.സി. ഡയറക്ടര് ഡോ. രേഖാ.എസ്. നായര് അദ്ധ്യക്ഷത വഹിച്ചു.ആര്.സി.സിയില് നിന്നും പുറപ്പെടുന്ന ബസ് മെഡി: കോളജ് ബസ് സ്റ്റാന്ഡ്, ചാലകുഴി. പട്ടം എല്.ഐ.സി, കേശവദാസപുരം , ഉള്ളൂര് മെഡി: കോളജ് വഴി ആര്.സി.സിയില് എത്തുകയും, മറ്റൊരു സര്വീസ് ആര്.സി.സിയില് നിന്നും പുറപ്പെട്ട് മെഡി: കോളജ്, വൈദ്യുതിഭവന്, പട്ടം .എല്ഐസി, ചാലക്കുഴി , മെഡി: കോളജ് വഴി ആര്.സി.സിയില് എത്തുന്ന രീതിയിലാണ് ക്രമീകരിച്ചിരിക്കുന്നത്.ഈ ബസുകളിലെ യാത്രാ നിരക്ക് 10 രൂപമാത്രമാണ്. എന്നാല് ഈ സര്വീസിലെ പതിനായിരം യാത്രക്കാരുടെ യാത്രാ നിരക്ക് നിംസ് മെഡിസിറ്റിയും. മറ്റൊരു പതിനായിരം യാത്രക്കാരുടെ യാത്രാ നിരക്ക് ആര്.സി.സിയിലെ തന്നെ കനിവ് എന്ന സംഘടനയുമാണു സ്പോണ്സര് ചെയ്തിരിക്കുന്നത്.